ai4bharat/Pralekha huggingface dataset:
প্রতিরক্ষামন্ত্রক
ভাইজ্যাগ নৌ সংগ্রহালয়ের মতো কলকাতায় নৌ-বাহিনীর বিমান ও ডুবো জাহাজ নিয়ে একটি সংগ্রহশালা খোলা হবে
কলকাতা, ০৩ ডিসেম্বর, ২০১৮
স্কুল পড়ুয়াদের ভারতীয় নৌ-বাহিনীতে যোগদানে উৎসাহ করতে বাহিনীর তরফে কলকাতায় একটি নৌ বিমান ও ডুবো জাহাজ সংগ্রহশালা খোলা হবে। ভাইজ্যাগের নৌ-সংগ্রহশালার সঙ্গে এটি সামঞ্জস্যপূর্ণ হবে বলে জানিয়েছেন পশ্চিমবঙ্গের দায়িত্বপ্রাপ্ত নৌ-বাহিনীর আধিকারিক কমান্ডার সুপ্রভ দে। তিনি জানান, প্রস্তাবিত এই সংগ্রহশালাটির জন্য খুব শীঘ্রই রাজ্য সরকারের সঙ্গে সমঝোতাপত্র স্বাক্ষরিত হবে। কলকাতায় আজ নৌ-সেনা দিবসের প্রাক্কালে সাংবাদিকদের সঙ্গে কথা বলছিলেন। ভারতীয় নৌ-বাহিনী, ভারতীয় উপকূল রক্ষায় প্রতিশ্রুতিবদ্ধ বলে জানিয়ে শ্রী দে বলেন, পশ্চিমবঙ্গের ৭০ শতাংশ মাছ ধরার নৌকাতেই স্বয়ংক্রিয় তথ্য ব্যবস্থা বা এআইএস লাগানো হয়েছে। ভারতীয় মৎস্যজীবীদের সুরক্ষায় নেওয়া হয়েছে বিভিন্ন পদক্ষেপ। নৌ-বাহিনীর চিফ স্টাফ অফিসার ক্যাপ্টেন সুমন্ত রায় জানান সপ্তাহব্যাপী নৌ দিবস উদযাপন অনুষ্ঠানে কলকাতার খিদিরপুর বন্দরে আইএনএস সুমেধা এবং আইএনএস কিরচ-কে দর্শনার্থীদের জন্য খুলে দেওয়া হবে। স্কুল পড়ুয়া, মৎস্যজীবী, কেন্দ্রীয় ও রাজ্য সরকারের কর্মীরা ৪ ও ৫ ডিসেম্বর সকাল ৯টা থেকে বিকেল ৫টা পর্যন্ত এগুলি ঘুরে দেখতে পারবেন। সব দর্শনার্থীরাই এই যুদ্ধ জাহাজগুলি দেখার জন্য গাইডের সাহায্য পাবেন। নিরাপত্তাজনিত কারণে শুধুমাত্র ভারতীয় নাগরিকরাই এই জাহাজগুলি দেখতে পারবেন। প্রত্যেক দর্শনার্থীকেই আধার কার্ড, প্যান কার্ড, বায়ো মেট্রিক কার্ড বা ড্রাইভিং লাইসেন্সের বৈধ সচিত্র পরিচয়পত্র সঙ্গে নিয়ে আসতে হবে। খিদিরপুর ডকে ৩ নম্বর গেট দিয়েই প্রবেশ করা যাবে। নিরাপত্তাজনিত কারণে দর্শনার্থীদের কোনও রকম ক্যামেরা, ওয়েব ক্যামেরা, হাত ব্যাগ বা বৈদ্যুতিন যন্ত্রপাতি সঙ্গে না নিয়ে আসতে বলা হচ্ছে। সব দর্শনার্থী যেন সুষ্ঠুভাবে সব যুদ্ধ জাহাজগুলি দেখতে পারেন, তা সুনিশ্চিত করতে ইউনিফর্ম পরিহিত নৌ কর্মীরা খিদিরপুর ডকে ৩ নম্বর গেটে অভ্যর্থনা কক্ষে উপস্থিত থাকবেন।
SSS/PM/SB
(Visitor Counter : 92
প্রধানমন্ত্রীরদপ্তর
স্বাধীনতা সংগ্রামী মঙ্গল পাণ্ডের জন্মবার্ষিকীতে প্রধানমন্ত্রী তাঁকে স্মরণ করেছেন
নয়াদিল্লি, ১৯ জুলাই, ২০২২
প্রধানমন্ত্রী শ্রী নরেন্দ্র মোদী স্বাধীনতা সংগ্রামী মঙ্গল পাণ্ডেকে তাঁর জন্মবার্ষিকীতে শ্রদ্ধা নিবেদন করেছেন।
এক ট্যুইট বার্তায় প্রধানমন্ত্রী বলেছেন –
“মহান মঙ্গল পাণ্ডে সাহস ও অধ্যাবসায়ের প্রতীক। আমাদের ইতিহাসে একটি গুরুত্বপূর্ণ অধ্যায়ে তিনি সকলের মধ্যে দেশপ্রেমকে জাগ্রত করেছিলেন এবং অগণিত মানুষ তাঁর দ্বারা অনুপ্রাণিত হন। তাঁর জন্মবার্ষিকীতে তাঁকে স্মরণ করি। এ বছরের শুরুতে মীরাটে তাঁর মূর্তিতে আমি শ্রদ্ধা নিবেদন করেছিলাম।”
(PG/CB/DM
প্রধানমন্ত্রীরদপ্তর
দরিদ্র, প্রবীণ এবং অসহায় মানুষদের কল্যাণে প্রতিশ্রুতিবদ্ধ কেন্দ্রীয় সরকার – বললেন প্রধানমন্ত্রী
নয়াদিল্লি, ২৭ জুন, ২০১৮
প্রধানমন্ত্রী শ্রী নরেন্দ্র মোদী আজ ভিডিও সংযোগ ব্যবস্হায় দেশের বিভিন্ন প্রান্তের সামাজিক সুরক্ষা কর্মসূচির সুফলগ্রহীতাদের সঙ্গে এক আলাপচারিতায় মিলিত হলেন। অটল বিমা যোজনা, প্রধানমন্ত্রী জীবনজ্যোতি যোজনা, প্রধানমন্ত্রী সুরক্ষা বিমা যোজনা এবং বয়ঃবন্দনা যোজনা প্রসঙ্গে তিনি কথা বলেন তাঁদের সঙ্গে।
সুফলগ্রহীতাদের সঙ্গে আলাপচারিতাকালে শ্রী মোদী বলেন, সামাজিক সুরক্ষা কর্মসূচিগুলির মাধ্যমে সাধারণ মানুষের ক্ষমতায়ন নিশ্চিত হয়েছে। কেন্দ্রের বর্তমান সরকারের এই ধরনের কর্মসূচিগুলি জীবনের অনিশ্চয়তার সঙ্গে লড়াই করতে মানুষকে যেমন শক্তি যোগায়, অন্যদিকে তেমনি পারিবারিক দিক থেকে কঠিন আর্থিক পরিস্হিতি কাটিয়ে ওঠার জন্যও তাঁদের ক্ষমতায়ন ঘটায়।
দরিদ্র ও অসহায় মানুষদের আর্থিক নিরাপত্তা নিশ্চিত করার লক্ষ্যে কেন্দ্রীয় সরকার অনুসৃত বিভিন্ন কর্মসূচির বৈশিষ্ট্যগুলিও এদিন ব্যাখ্যা করেন প্রধানমন্ত্রী। তিনি বলেন, ব্যাঙ্ক ব্যবস্হার সুযোগ থেকে বঞ্চিত মানুষদের জন্য ব্যাঙ্কের দ্বার আজ উন্মুক্ত। ক্ষুদ্র ব্যবসায়ী এবং শিল্পোদ্যোগ স্হাপনে আগ্রহী ব্যক্তিদের মূলধন সংগ্রহের পথও নিশ্চিত করা হয়েছে। দরিদ্র এবং অসহায় মানুষদের নিয়ে আসা হয়েছে সামাজিক সুরক্ষার আওতায় যাতে আর্থিক সুরক্ষার সুফলগুলি তাঁরা ভোগ করতে পারেন।
শ্রী মোদী বলেন, প্রধানমন্ত্রী জন-ধন যোজনার আওতায় ২০১৪-২০১৭ এই সময়কালে নতুন ব্যাঙ্ক অ্যাকাউন্ট খোলা হয়েছে ২৮ কোটি। সমগ্র বিশ্বের মোট ব্যাঙ্ক অ্যাকাউন্টের নিরিখে যা প্রায় ৫৫ শতাংশ। শুধু তাই নয়, দেশের মহিলারা এখন আরও বেশি সংখ্যায় ব্যাঙ্ক অ্যকাউন্ট খুলতে আগ্রহী হয়ে উঠেছেন। ব্যাঙ্ক অ্যাকাউন্টের সংখ্যা ২০১৪-র ৫৩ শতাংশ থেকে এখন উন্নীত হয়েছে ৮০ শতাংশে।
সাধারণ মানুষের প্রতিকূল পরিস্হিতির কয়েকটি কাহিনী শোনার পর প্রধানমন্ত্রী বলেন, মৃত্যুর ঘটনায় শুধুমাত্র ক্ষতিপূরণই কোন পরিবারের দুঃখকে দূর করতে পারে না। তবে ক্ষতিগ্রস্হ পরিবারের অর্থনৈতিক নিরাপত্তা নিশ্চিত করার লক্ষ্যে সরকার সর্বদাই চেষ্টা করে যাচ্ছে। প্রধানমন্ত্রী জীবনজ্যোতি বিমা যোজনার আওতায় উপকৃত মানুষের সংখ্যা বর্তমানে ৫ কোটিরও বেশি। মাত্র ৩০০ টাকার বিনিময়ে এই যোজনায় নাম অন্তর্ভূক্ত করা যায়।
দুর্ঘটনা বিমা প্রসঙ্গে আলোচনাকালে শ্রী মোদী জানান, ১৩ কোটিরও বেশি মানুষ প্রধানমন্ত্রী সুরক্ষা বিমা যোজনাটির গ্রাহক হয়েছেন। এই যোজনার আওতায় বছরে মাত্র ১২ টাকার প্রিমিয়ামে ২ লক্ষ টাকা পর্যন্ত দুর্ঘটনা বিমার সুবিধা পাওয়া যায়।
প্রবীণ এবং বৃদ্ধদের কল্যাণে গৃহীত বিভিন্ন সরকারি উদ্যোগের কথাও প্রসঙ্গতঃ বিবৃত করেন প্রধানমন্ত্রী। তিনি বলেন, বয়োঃবন্দনা যোজনার আওতায় গত বছর প্রায় ৩ লক্ষ প্রবীণ ব্যক্তি উপকৃত হয়েছেন। ৬০ এবং তার ঊর্দ্ধবয়সী প্রবীণরা এই যোজনার আওতায় ৮ শতাংশ হারে ১০ বছরের জন্য পেনশন লাভের অধিকারী হবেন। প্রবীণ নাগরিকদের আয়করের ক্ষেত্রে কিছু সুবিধা দেওয়ার জন্য কর ছাড়ের মাত্রা আড়াই লক্ষ টাকা থেকে বাড়িয়ে ৩ লক্ষ টাকা করা হয়েছে। প্রবীণ ও বৃদ্ধদের কল্যাণে তাঁর সরকার প্রতিশ্রুতিবদ্ধ বলে জানান প্রধানমন্ত্রী।
শ্রী মোদী সুফলগ্রহীতাদের সঙ্গে আলাপচারিতাকালে বলেন, প্রধানমন্ত্রী সুরক্ষা বিমা যোজনা, প্রধানমন্ত্রী জীবনজ্যোতি বিমা যোজনা এবং অটল পেনশন যোজনার আওতায় গত তিন বছরে নিয়ে আসা হয়েছে ২০ কোটিরও বেশি মানুষকে। নাগরিকদের কল্যাণে বিশেষত দরিদ্র, প্রবীণ এবং অসহায় মানুষদের ক্ষমতায়নের জন্য তাঁর সরকার সকলরকম প্রচেষ্টা চালিয়ে যাবে বলে পুনরুচ্চারণ করেন শ্রী নরেন্দ্র মোদী।
SSS/SKD/NS/…
(Visitor Counter : 87
রেলমন্ত্রক
রেলের ৩১শে মার্চ থেকে বিশেষ ট্রেন পরিষেবা বন্ধ সংক্রান্ত সোশ্যাল মিডিয়ার খবর বিভ্রান্তিকর
নতুনদিল্লি, ১৫ই মার্চ, ২০২১
রেলের ৩১শে মার্চ থেকে বিশেষ ট্রেন পরিষেবা বন্ধ সংক্রান্ত সোশ্যাল মিডিয়ায় যে খবর প্রকাশিত হয়েছে তা পুরোপুরি বিভ্রান্তিকর ও ভিত্তিহীন।
সোশ্যাল মিডিয়ায় এ সংক্রান্ত ভুল খবর ছড়ানো হচ্ছে। যে ভিডিওটি সেখানে দেখানো হচ্ছে, সেটি গতবছরের আজকের দিনের একটি পোস্টকে দেখানো হচ্ছে। ভারতীয় রেলের পক্ষ থেকে এরকম কোন ঘোষণা করা হয় নি।
প্রসংগত উল্লেখযোগ্য বর্তমানে যে সব এক্সপ্রেস ট্রেন ও শহরতলীর ল্যোকাল ট্রেন চলাচল করছে, সেগুলি বিশেষ ট্রেন হিসেবেই চলাচল করবে। ট্রেনে যাত্রার সময় যাত্রীদের কোভিড সংক্রান্ত নিয়ম মেনে চলতে অনুরোধ জানানো হয়েছে।
স্বাস্থ্যওপরিবারকল্যাণমন্ত্রক
কেন্দ্রীয় সরকার রাজ্য ও কেন্দ্রশাসিত অঞ্চলগুলির টিকাকরণ পরিস্থিতির পর্যালোচনা করেছে
নয়াদিল্লী, ২৩ অক্টোবর, ২০২১
কোভিড-১৯ টিকাকরণ অভিযানে কেন্দ্রীয় স্বাস্থ্য সচিব শ্রী রাজেশ ভূষণ আজ ভিডিও কনফারেন্সের মাধ্যমে বিভিন্ন রাজ্যের স্বাস্থ্য সচিব ও জাতীয় স্বাস্থ্য মিশনের ডিরেক্টরদের সঙ্গে এক বৈঠকে মিলিত হন। আলোচনায় দেশজুড়ে টিকাকরণ অভিযানের গতি বাড়াতে এবং দ্বিতীয় ডোজ সকলে যাতে সঠিকভাবে পান তা নিশ্চিত করতে রাজ্য ও কেন্দ্রশাসিত অঞ্চলগুলিকে বলা হয়েছে। ২১ অক্টোবর টিকাকরণ অভিযানে ১০০ কোটি ডোজ দেওয়ার সাফল্য অর্জনের প্রেক্ষিতে এই বৈঠক অনুষ্ঠিত হয়েছে।
কেন্দ্রীয় স্বাস্থ্য সচিব বলেছেন, এখনও অনেক সুবিধাভোগী টিকার দ্বিতীয় ডোজ পাননি। যারা দ্বিতীয় ডোজের অপেক্ষায় রয়েছেন তারা যাতে সঠিক সময়ে টিকা পান তা নিশ্চিত করতে তিনি রাজ্য ও কেন্দ্রশাসিত অঞ্চলগুলিকে প্রয়োজনীয় পদক্ষেপ নিতে বলেছেন। এ বছরের মধ্যে যোগ্য ব্যক্তিরা সকলে যাতে টিকা পান তা নিশ্চিত করতে রাজ্য ও কেন্দ্রশাসিত অঞ্চলগুলিকে টিকাকরণ অভিযান ত্বরান্বিত করার পরামর্শ দেওয়া হয়েছে। এ পর্যন্ত দেশে যোগ্য নাগরিকদের মধ্যে ৭৬ শতাংশ অর্থাৎ ৭১ কোটি ২৪ লক্ষ মানুষ প্রথম ডোজ পেয়েছেন। দ্বিতীয় ডোজ পেয়েছে ৩০ কোটি ৬ লক্ষ মানুষ- যা মোট জনসংখ্যার ৩২ শতাংশ। কোউইন প্ল্যাটফর্মে টিকা কেন্দ্রগুলির বিষয়ে সমস্ত তথ্য রয়েছে। এই প্ল্যাটফর্মের সাহায্যে জেলাস্তরে টিকার দ্বিতীয় ডোজ দেওয়ার পরিকল্পনা করতে রাজ্যগুলিকে পরামর্শ দেওয়া হয়েছে ।
যেসব জেলায় টিকাকরণ কম হয়েছে সেগুলিকে চিহ্নিত করতে রাজ্য ও কেন্দ্রশাসিত অঞ্চলগুলিকে পরামর্শ দেওয়া হয়েছে। গ্রামাঞ্চলে টিকাকরণ অভিযানে গতি আনতে অতিরিক্ত কেন্দ্র খোলার ওপর গুরুত্ব দেওয়া হয়েছে। সকলে যাতে যথাযথ সময়ে দ্বিতীয় ডোজ পান তার জন্য ভালো কৌশলগুলি নিজেদের মধ্যে ভাগ করে নেওয়ার পরামর্শ দেওয়া হয়েছে।
বৈঠকে অতিরিক্ত স্বাস্থ্য সচিব ডাঃ মনোহর আগনানি, স্বাস্থ্য মন্ত্রকের উচ্চপদস্থ আধিকারিকরা ছাড়াও বিভিন্ন রাজ্যের প্রধান স্বাস্থ্য সচিব, অতিরিক্ত মুখ্যসচিব  এবং পদস্থ আধিকারিকরা উপস্থিত ছিলেন।
CG/CB/NS
(Visitor Counter : 100
প্রধানমন্ত্রীরদপ্তর
প্রতিরক্ষা মন্ত্রক ভারতীয় সেনাবাহিনীর জন্য উন্নতমানের আকাশ সমরাস্ত্র ব্যবস্থা এবং ১২টি সমরাস্ত্র স্থান নির্ণয় রেডার  সাথী-র জন্য ৯,১০০ কোটি টাকার চুক্তি স্বাক্ষর করেছে
প্রধানমন্ত্রী বলেছেন যে এটা প্রশংসনীয় অগ্রগতি যা আত্মনির্ভরতার পাশাপাশি এমএসএমই ক্ষেত্রকে শক্তি যোগাবে
নয়াদিল্লি, ৩১ মার্চ, ২০২৩
প্রতিরক্ষা মন্ত্রকের এক ট্যুইটে জানিয়েছে যে উন্নতমানের আকাশ সমরাস্ত্র ব্যবস্থা এবং ১২টি সমরাস্ত্র স্থান নির্ণয় রেডার  সাথী-র জন্য ৯,১০০ কোটি টাকার একটি চুক্তি ৩০ মার্চ, ২০২৩ তারিখে স্বাক্ষর করা হয়েছে।
ভারতের প্রতিরক্ষা মন্ত্রকের এই ট্যুইটের প্রত্যুত্তরে প্রধানমন্ত্রী বলেছেন :
“এক প্রশংসনীয় অগ্রগতি যা আত্মনির্ভরতা সহ অণু, ক্ষুদ্র ও মাঝারি শিল্পোদ্যোগ  ক্ষেত্রকে শক্তি যোগাবে।”
PG/AB/DM
(
প্রতিরক্ষামন্ত্রক
দেশের সুরক্ষা ও নিরাপত্তা বজায় রাখার পাশাপাশি নৌ-বাহিনী দেশীয় প্রযুক্তি ব্যবহারে গুরুত্ব দেয়
কলকাতা, ০৫ ডিসেম্বর, ২০১৮
নৌ-দিবস উদযাপনের অঙ্গ হিসাবে কলকাতার খিদিরপুর ডকে ভারতীয় নৌ-বাহিনীর পূর্বাঞ্চলীয় কমান্ডের দুটি যুদ্ধ জাহাজ বর্তমানে নোঙর করেছে। এই উপলক্ষে নৌকর্মীদের সহায়তায় স্কুল পড়ুয়া, ধীবর সম্প্রদায়ের মানুষজন, কর্মরত ও প্রাক্তন সেনাকর্মী ও তাদের পারিবারিক সদস্য তথা কেন্দ্রীয় ও রাজ্য সরকারের কর্মীদের জন্য ঐ যুদ্ধ জাহাজ দুটি ঘুরে দেখানোর ব্যবস্হা করা হয়। কলেজ পড়ুয়ারাও যুদ্ধ জাহাজ দুটি ঘুরে দেখার সুযোগ পায়। এবছর নৌ-দিবস উদযাপনের মূল বিষয় ভারতীয় নৌ-বাহিনী-মিশন ডেপ্লয়েড অ্যান্ড কমব্যাট রেডি।
সাংবাদিকদের সঙ্গে কথাবার্তার সময় নৌ-বাহিনীর ইস্টার্ন ফ্লিটের ফ্ল্যাগ অফিসার কমান্ডিং অ্যাডমিরাল ডি কে ত্রিপাঠি বলেন, নৌ-সপ্তাহ উদযাপনের সময় কলকাতায় ইস্টার্ন ফ্লিটের যুদ্ধ জাহাজের আগমন অত্যন্ত গুরুত্বপূর্ণ। যুদ্ধ জাহাজ পরিদর্শন নিয়ে এই ধরনের কর্মসূচি ভারতীয় নৌ-বাহিনী সম্বন্ধে সাধারণ মানুষকে আরও বেশি সচেতন করে তোলে। তিনি আরও বলেন, সামুদ্রিক নিরাপত্তার প্রধান দায়িত্ব ভারতীয় নৌ-বাহিনীর। সুরক্ষিত ও নিরাপদ সমুদ্রের সঙ্গে দেশের আর্থিক বিকাশ, স্হিতিশীলতা ও সাধারণ মানুষের কল্যাণের বিষয়টি জড়িয়ে রয়েছে। এই বিষয়টিকে বিবেচনায় রেখে ভারতীয় নৌ-বাহিনী দেশের নিরাপত্তা সুনিশ্চিত করতে সমুদ্রপথে নিরন্তর নজরদারি বজায় রেখেছে। তিনি আরও জানান, সম্পূর্ণ দেশীয় প্রযুক্তিতে তৈরি যুদ্ধ জাহাজ সুমেধা উপকূলীয় নিরাপত্তায় গুরুত্বপূর্ণ ভূমিকা পালন করে। এই যুদ্ধ জাহাজে অস্ত্রশস্ত্র নিক্ষেপের পাশাপাশি সেন্সর এবং আধুনিক দিক নির্দেশক যোগাযোগ ব্যবস্হা তথা উপকরণ রয়েছে। গোয়া শিপ ইয়ার্ডে এই জাহাজটি নির্মিত হয়েছে। ক্ষেপনাস্ত্র নিক্ষেপে উপযোগী কোরাক্লাস শ্রেণীর যুদ্ধ জাহাজ কির্চ নির্মাণ করেছে গার্ডেনরিচ শিপ বিল্ডার্স অ্যান্ড ইঞ্জিনিয়ার্স। ২০০১ সালে এই যুদ্ধ জাহাজটিকে জলে ভাসানো হয়।
উল্লেখ করা যেতে পারে প্রতি বছর চৌঠা ডিসেম্বর নৌ-দিবস উদযাপন করা হয়। এই দিবস উদযাপন উপলক্ষে একাধিক কর্মসূচি আয়োজন করা হয়, যার অন্যতম প্রধান লক্ষ্য সাধারণ মানুষকে নৌ-বাহিনী সম্বন্ধে আরও সচেতন করে তোলা।
BD/NS
(Visitor Counter : 91
কেন্দ্রীয়মন্ত্রিসভা
ভারত ও কম্বোডিয়ার মধ্যে যোগাযোগ ব্যবস্থায় সহযোগিতা বিষয়ক সমঝোতাপত্রে কেন্দ্রীয় মন্ত্রিসভার অনুমোদন
নয়াদিল্লি, ১৫ এপ্রিল, ২০১৯
ভারত ও কম্বোডিয়ার মধ্যে যোগাযোগ ব্যবস্থার সহযোগিতার উদ্দেশ্যে সম্পাদিত সমঝোতাপত্র অনুমোদন করল কেন্দ্রীয় মন্ত্রিসভা। নতুন দিল্লিতে প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ তা অনুমোদিত হয়। কম্বোডিয়ায় গত মার্চ মাসে এই সমঝোতাপত্রটি স্বাক্ষরিত হয়েছিল।
যোগাযোগ ব্যবস্থার সহযোগিতার ক্ষেত্রে ভারত এবং কম্বোডিয়ার মধ্যে দ্বিপাক্ষিক সম্পর্ক দৃঢ় করা এবং পারস্পরিক বোঝাপড়াকে উন্নত করাই এই সমঝোতার উদ্দেশ্য।
CG/CB/SB
(Visitor Counter : 78
বিজ্ঞানওপ্রযুক্তিমন্ত্রক
সুপারনোভা বিস্ফোরণের সাহায্যে উষ্ণতম নক্ষত্রপুঞ্জের সন্ধান পাওয়া গেছে
নয়াদিল্লী, ৬ এপ্রিল, ২০২১
ভারতীয় জ্যোতির্বিজ্ঞানীরা একটি বিরল সুপারনোভা বিস্ফোরণ শনাক্ত করেছেন। এর মাধ্যমে তাঁরা উষ্ণ নক্ষত্রপুঞ্জ উলফ-রায়াট নক্ষত্রপুঞ্জ বা ডব্লু আর স্টারসের সন্ধান পেয়েছেন।
বিরল উলফ-রায়াট স্টারস অত্যন্ত উজ্জ্বল। সূর্যের থেকে হাজার হাজার গুণ বেশি আলোকিত এই নক্ষত্রের বিষয়ে জ্যোতির্বিজ্ঞানীদের কৌতুহল ছিল। বিপুলাকৃতি এই নক্ষত্রগুলির বাইরে হাইড্রোজেনের মোড়ক আছে। যার সঙ্গে হিলিয়াম এবং অন্যান্য উপাদান বিপুল পরিমাণে সংযোজিত হয়। এই ধরণের বিপুলাকৃতি উজ্জ্বল সুপারনোভা বিস্ফোরণ বিজ্ঞানীদের কাছে অত্যন্ত আকর্ষণীয়।
কেন্দ্রীয় বিজ্ঞান ও প্রযুক্তি দপ্তরের স্বায়ত্বশাসিত সংস্থা আর্যভট্ট রিসার্চ ইন্সটিটিউট অফ অবজারভেশনাল সায়েন্সেস-এর একদল জ্যোতির্বিজ্ঞানী আন্তর্জাতিক সহায়তায় হাইড্রোজেনের মোড়কে আবৃত একটি সুপারনোভাকে পর্যবেক্ষণ করে যা NGC 7371 ছায়াপথে SN 2015dj হিসেবে পরিচিত। বিজ্ঞানীরা এই নক্ষত্রের ভর গণনা করেছেন। এর থেকে তাঁরা ওই নক্ষত্রটি ভেঙে পরার ফলে জ্যামিতিকভাবে সেটি যেভাবে ছিটকে গেছে সে বিষয়ে তাঁরা গণনা করেছেন।
বিজ্ঞানীরা দেখেছেন মূল নক্ষত্রটি আসলে দুটি নক্ষত্রের সমষ্টি। একটি বৃহদাকৃতির ডব্লু আর নক্ষত্র। অন্যটি অবশ্য সূর্যের থেকেও অনেক ছোট। বিশ্ব ব্রহ্মান্ডে সুপারনোভার ফলে বিপুল পরিমাণে শক্তি নির্গত হয়। দীর্ঘমেয়াদী পর্যবেক্ষণের মাধ্যমে নক্ষত্রের বিস্ফোরণ এবং এ সংক্রান্ত বৈশিষ্ট্যগুলি সম্পর্কে ধারণা পাওয়া যায়। এর সাহায্যে বৃহদাকৃতি নক্ষত্রের সংখ্যারও গণনা সম্ভব।
(CG/CB/NS
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ২১ মে, ২০২২
দেশব্যাপী টিকাকরণ অভিযানের আওতায় এখনও পর্যন্ত ১৯২ কোটি ১২ লক্ষ টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা বর্তমানে ১৪ হাজার ৯৯৬
সুস্পষ্টভাবে করোনায় আক্রান্তের হার ০.০৩ শতাংশ
জাতীয় স্তরে সুস্থতার হার বর্তমানে ৯৮.৭৫ শতাংশ
দেশে গত ২৪ ঘন্টায় সুস্থ হয়েছেন ২ হাজার ৩৪৬ জন; এরফলে, মোট সুস্থতার সংখ্যা বেড়ে ৪ কোটি ২৫ লক্ষ ৯৪ হাজার ৮০১
দেশে গত ২৪ ঘন্টায় নতুন করে আক্রান্তের সংখ্যা ২ হাজার ৩২৩
দৈনিক ভিত্তিতে আক্রান্তের হার ০.৪৭ শতাংশ
সাপ্তাহিক ভিত্তিতে আক্রান্তের হার ০.৫১ শতাংশ
এখনও পর্যন্ত মোট নমুনা পরীক্ষা হয়েছে ৮৪ কোটি ৬৩ লক্ষ; দেশে গত ২৪ ঘন্টায় নমুনা পরীক্ষার সংখ্যা ৪ লক্ষ ৯৯ হাজার ৩৮২
CG/BD/AS/
(Visitor Counter : 42
স্বাস্থ্যওপরিবারকল্যাণমন্ত্রক
কোভিড রোগীদের তামাক সেবনে প্রভাব মূল্যায়নে সমীক্ষা
নয়াদিল্লি, ২৭ জুলাই, ২০২১
এখনও পর্যন্ত পাওয়া বৈজ্ঞানিক প্রমাণের ওপর ভিত্তি করে এবং বিশ্ব স্বাস্থ্য সংস্থার তামাক ব্যবহার ও কোভিড-১৯ সম্পর্কে গত বছর ১১ মে জারি করা বিবৃতি অনুযায়ী, কেন্দ্রীয় স্বাস্থ্য ও পরিবার কল্যাণ মন্ত্রক গত বছরের ২৮ জুলাই কোভিড-১৯ মহামারী এবং ভারতে তামাক ব্যবহার সম্পর্কিত পরামর্শ জারি করে। মন্ত্রকের এই পরামর্শ এই লিঙ্কে ক্লিক করলে দেখা যেতে পারে - https://www.mohfw.gov.in/pdf/COVID19PandemicandTobaccoUseinIndia.pdf .
আন্তর্জাতিক পর্যায়ে পাওয়া তথ্য ও ভারতীয় বিজ্ঞান-ভিত্তিক গবেষণার প্রমাণ্য সাক্ষ্য অনুযায়ী, অকাল মৃত্যুর অন্যতম একটি বড় কারণ তামাক সেবন। শুধু তাই নয়, ক্যান্সার, হৃদরোগ, স্ট্রোক, ফুসফুসে জটিলতার মতো অসংক্রামক রোগ-ব্যাধির ক্ষেত্রেও তামাক সেবনের বড় ঝুঁকি রয়েছে। সমীক্ষায় প্রকাশিত হয়েছে, ভারতে যক্ষ্মা আক্রান্ত ব্যক্তিদের ৪০ শতাংশই ধূমপান করে থাকেন।
তামাক সেবন নিয়ন্ত্রণে সরকার একাধিক পদক্ষেপ নিয়েছে। এই লক্ষ্যে সিগারেট ও অন্যান্য তামাকজাত পণ্যের বিজ্ঞাপন প্রচার বন্ধ তথা তামাকজাত পণ্যের ব্যবসা-বাণিজ্য, লেনদেন, উৎপাদন, সরবরাহ ও বন্টনের ক্ষেত্রে আইন কার্যকর করা হয়েছে। স্বল্প বয়সীদের মধ্যে তামাকজাত যে কোনও ধরনের পণ্য বিক্রি নিষিদ্ধ করা হয়েছে। প্রকাশ্যস্থানে দূমপান বন্ধের জন্য আইনি সংস্থান করা হয়েছে। এমনকি, শিক্ষা প্রতিষ্ঠানের ১০০ ইয়ার্ড ব্যাসার্ধের মধ্যে তামাকজাত পণ্য বিক্রয় নিষিদ্ধ করা হয়েছে।
তামাক ব্যবহারের কুপ্রভাব সম্পর্কে সচেতনতা গড়ে তোলার জন্য ২০০৭-০৮ সালে জাতীয় তামাক নিয়ন্ত্রণ কর্মসূচির সূচনা হয়। তামাক ব্যবহার বর্জনে সাধারণ মানুষকে সহায়তার জন্য জাতীয় স্তরে একটি সহায়তা কেন্দ্র চালু করা হয়েছে। চলচ্চিত্র ও টিভির অনুষ্ঠানে তামাক সেবনের দৃশ্য প্রদর্শন থেকে বাদ দেওয়ার জন্য আইন কার্যকর করা হয়েছে। তামাকজাত পণ্যের প্যাকেটে ৮৫ শতাংশ অংশ জুড়ে স্বাস্থ্য সতর্কীকরণ বার্তা প্রদর্শিত করার নির্দেশ জারি হয়েছে। তামাক সেবন থেকে মুক্তি পেতে হেল্পলাইন নম্বর – 1800112356 চালু হয়েছে। তামাক মুক্ত শিক্ষা প্রতিষ্ঠানের জন্য নীতি-নির্দেশিকা জারি করে তা রাজ্য/কেন্দ্রশাসিত অঞ্চলগুলির কাছে পাঠানো হয়েছে। ফুড সেফটি অ্যান্ড স্ট্যান্ডার্ড অথরিটি অফ ইন্ডিয়া বা এফএসএসএআই ২০১১’তে এক নির্দেশিকা জারি করে সুস্পষ্টভাবে জানায় যে, খাদ্য সামগ্রীতে তামাক ও নিকোটিনকে উপাদান হিসাবে ব্যবহার করা যাবে না।
রাজ্যসভায় আজ এক লিখিত জবাবে এই তথ্য দেন স্বাস্থ্য ও পরিবার কল্যাণ প্রতিমন্ত্রী ডঃ ভারতী প্রবীণ পাওয়ার।
CG/BD/SB
(Visitor Counter : 145
সংস্কৃতিমন্ত্রক
কোভিড-১৯ টিকার ১০০ কোটি ডোজ দেওয়ার ঐতিহাসিক সাফল্য উদযাপনের অঙ্গ হিসাবে ভারতের প্রত্নতাত্ত্বিক সর্বেক্ষণ ১০০টি স্মৃতিসৌধকে ত্রিবর্ণরঞ্জিত আলোক সজ্জায় সাজিয়েছে
নয়াদিল্লি, ২১ অক্টোবর, ২০২১
কেন্দ্রীয় সংস্কৃতি মন্ত্রকের অধীনস্ত ভারতের প্রত্নতাত্ত্বিক সর্বেক্ষণ বিশ্বের দ্রুততম টিকাকরণ অভিযানে ১০০ কোটি কোভিড প্রতিরোধী টিকার ডোজ দেওয়ার ঐতিহাসিক সাফল্য উদযাপনের অঙ্গ হিসাবে দেশের ১০০টি স্মৃতিসৌধকে ত্রিবর্ণরঞ্জিত আলোক সজ্জায় সাজিয়েছে। কোভিড মহামারীর বিরুদ্ধে লড়াইয়ে যেসব কোভিড যোদ্ধা নিরলসভাবে কাজ করে চলেছেন, তাঁদের প্রতি সম্মান প্রদর্শনের অঙ্গ হিসাবে এই উদ্যোগ।
যে ১০০টি স্মৃতিসৌধকে আলোক সজ্জায় সাজানো হচ্ছে, তার মধ্যে ইউনেস্কোর স্বীকৃত ঐতিহ্যশালী স্থান দিল্লির লালকেল্লা, কুতুবমিনার, রাজস্থানের চিতোর ও কুম্ভলগড় দুর্গ, উত্তর প্রদেশের ফতেপুর সিক্রি, আগ্রা দুর্গ উল্লেখযোগ্য।
টিকা কর্মী, সাফাই কর্মচারী, স্বাস্থ্য কর্মী, সহযোগী যোদ্ধা, পুলিশ কর্মী - যাঁরা মহামারীর সময়েও নিঃস্বার্থভাবে কর্তব্য পালন করেছেন, তাঁদের অবদানকে স্বীকৃতি দিতে ২১ অক্টোবর রাতে এই সৌধগুলিতে আলোকসজ্জার ব্যবস্থা করা হয়েছে। ভাইরাস সংক্রমণ ও এর তৃতীয় ঢেউ আটকাতে টিকাকরণ অত্যন্ত গুরুত্বপূর্ণ। বিশ্বে ১০০ কোটি কোভিড টিকার ডোজ দেওয়ার সাফল্য চীনের সঙ্গে ভারতও অর্জন করলো।
CG/CB/SB
(Visitor Counter : 144
প্রধানমন্ত্রীরদপ্তর
প্রধানমন্ত্রী এবং ওমানের সুলতানের মধ্যে টেলিফোনে বার্তালাপ
নতুন দিল্লি, ৭ এপ্রিল, ২০২০
প্রধানমন্ত্রী শ্রী নরেন্দ্র মোদী আজ টেলিফোনে ওমানের সুলতান হাইথাম বিন তারিকের সঙ্গে কথা বলেছেন।
কোভিড-১৯সংক্রমণের জেরে স্বাস্থ্য এবং অর্থনৈতিক ক্ষেত্রের সমস্যা ও তার মোকাবিলায় নিজ নিজ দেশ কি কি পদক্ষেপ গ্রহণ করেছে তা নিয়ে আলোচনা করেন উভয় নেতা।যে কোন সমস্যা মোকাবিলায় উভয় দেশেই একে অপরের দিকে সম্ভাব্য সহযোগিতার হাত বাড়িয়ে দেওয়ার বিষয়ে তাঁরা সহমত পোষণ করেন।
বর্তমান পরিস্থিতিতে ওমানে বসবাসকারী ভারতীয়রা সুরক্ষিত ও নিরাপদে রয়েছেন বলেও প্রধানমন্ত্রীকে জানান সুলতান। এমনকি ভারতে বসবাসকারী ওমানের নাগরিকদের যেভাবে ভারত সরকার সাহায্য করেছে তার জন্য প্রধানমন্ত্রীকে ধন্যবাদ জানান তিনি।
সুলতান কাবুসের প্রয়াণে গভীর শোক জ্ঞাপন করেন প্রধানমন্ত্রী শ্রী নরেন্দ্র মোদী। এর পাশাপাশি শ্রী মোদী, পরবর্তী সুলতান হিসেবে দায়িত্বভারত গ্রহণের জন্য হাইথামকে শুভেচ্ছা জানান এবং ওমানবাসীর সুখ ও সমৃদ্ধি কামনা করেন। সম্প্রসারিত প্রতিবেশী দেশ হিসেবে ওমান ভারতের গুরুত্বপূর্ণ অংশীদার বলেও ব্যাখ্যা করেন তিনি।
(CG/SS
কেন্দ্রীয়মন্ত্রিসভা
জাতীয় জৈব জ্বালানি নীতি, ২০১৮ অনুমোদিত কেন্দ্রীয় মন্ত্রিসভার বৈঠকে
নয়াদিল্লি, ১৬ মে, ২০১৮
জাতীয় জৈব জ্বালানি নীতি, ২০১৮ অনুমোদন লাভ করল কেন্দ্রীয় মন্ত্রিসভার। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে এ সম্পর্কিত একটি প্রস্তাবে আজ সম্মতি দেওয়া হয়।
সংশ্লিষ্ট নীতিতে জৈব জ্বালানিকে একটি প্রাথমিক জৈব জ্বালানি হিসাবে চিহ্নিত করা হয়েছে। এই নীতি রূপায়ণের ফলে জৈব জ্বালানির ক্ষেত্রে আমদানির ওপর নির্ভরশীলতা অনেকটাই হ্রাস পাবে। এক প্রাথমিক সমীক্ষায় জানা গেছে যে জৈব জ্বালানির বর্তমান মূল্য হারে ১ কোটি লিটার ইথানল-১০ জৈব জ্বালানি আমদানি খাতে যে ২৮ কোটি টাকা ব্যয় হত, এই নীতি রূপায়ণের ফলে তার সাশ্রয় সম্ভব। এছাড়া, জৈব জ্বালানি ব্যবহারের সুবাদে পরিবেশ দূষণের মাত্রাও উল্লেখযোগ্যভাবে হ্রাস পাবে। ১ কোটি লিটার ইথানল-১০ ব্যবহারের ফলে বাতাসে দূষণ নির্গমনের মাত্রা হ্রাস পেতে পারে ২০ হাজার টনের মতো। ২০১৭-১৮ অর্থবর্ষে দূষণের মাত্রা ৩০ লক্ষ টন কম হবে বলে প্রাথমিকভাবে অনুমান।
সমীক্ষায় প্রকাশ যে ডিপ ফ্রাইং-এর কাজে রান্নার তেল যদি ক্রমাগত পুনর্ব্যবহার করা হয়, তাহলে তা ব্যাপক স্বাস্থ্যহানি এবং নানা ধরণের অসুখ-বিসুখের কারণ হয়ে দাঁড়ায়। ব্যবহৃত রান্নার তেল জৈব জ্বালানি উৎপাদনের ক্ষেত্রে একটি বিশেষ উপাদান বলে চিহ্নিত হয়েছে। খাদ্যসামগ্রী তৈরির কাজে ব্যবহৃত রান্নার তেলের পুনর্ব্যবহার বন্ধ করে তা যদি জৈব জ্বালানি উৎপাদনের কাজে ব্যবহৃত হয়, তাহলে তা স্বাস্থ্যের পক্ষে মঙ্গলজনক। সমীক্ষায় আরও জানা গেছে যে ভারতের শহরাঞ্চলগুলিতে প্রতি বছর গড়ে ৬২ এমএমটি-র মতো কঠিন বর্জ্য পাওয়া যায়। প্রযুক্তির সাহায্যে এই বর্জ্যকে জ্বালানিসম্পদে রূপান্তরিত করা সম্ভব।
জৈব জ্বালানির উৎপাদন ও ব্যবহারের আরেকটি ইতিবাচক দিক হল এর ফলে আরও বেশি মাত্রায় কর্মসংস্থানের সুযোগ সৃষ্টি হবে। পাশাপাশি দেশের কৃষক সাধারণের আয় ও উপার্জনও উল্লেখযোগ্যভাবে বৃদ্ধি পেতে পারে। কারণ, টু-জি প্রযুক্তি ব্যবহারের মাধ্যমে কৃষি বর্জ্যকেও পুড়িয়ে জৈব জ্বালানিতে রূপান্তরিত করা সম্ভব হবে।
CG/SKD/DM/…
(Visitor Counter : 54
সারওরসায়নমন্ত্রক
দেশে সারের যোগান সন্তোষজনক : গৌড়া
নয়াদিল্লি, ২০ জুলাই, ২০২০
কেন্দ্রীয় রসায়ন ও সার মন্ত্রী শ্রী ডি ভি সদানন্দ গৌড়া বলেছেন, চলতি খরিফ মরশুমে দেশে ব্যাপক সারের চাহিদা রয়েছে। এই চাহিদা পূরণে সরকার সার উৎপাদক সংস্থা এবং রাজ্য সরকারগুলির সঙ্গে ঘনিষ্ঠ সমন্বয় বজায় রেখে কাজ করছে।
শ্রী গৌড়া আরও জানান, চাহিদার সঙ্গে যোগানের সঙ্গতি বজায় রেখে আমদানি নির্ভরশীলতা কমানো হয়েছে। তেলেঙ্গানার কৃষি মন্ত্রী শ্রী এস নিরঞ্জন রেড্ডি আজ দিল্লিতে শ্রী গৌড়ার সঙ্গে তাঁর কার্যালয়ে সাক্ষাৎ করে রাজ্যে ইউরিয়ার চাহিদা প্রসঙ্গ উল্লেখ করেন। শ্রী রেড্ডি বলেন, স্বাভাবিকের চেয়ে বেশি বর্ষার অনুমানের ফলে রাজ্যে কৃষকদের কাছে সারের চাহিদা ও ব্যবহার ক্রমশ বাড়ছে। খরিফ মরশুমের সময় ইউরিয়ার চাহিদা সবচেয়ে বেশি থাকে। এই প্রেক্ষিতে শ্রী রেড্ডি তেলেঙ্গানার কৃষকদের জন্য পর্যাপ্ত পরিমাণে ইউরিয়ার যোগান সুনিশ্চিত করার জন্য শ্রী গৌড়াকে অনুরোধ জানান।
শ্রী গৌড়া এ প্রসঙ্গে বলেন, দেশে বর্তমানে সারের যোগান সন্তোষজনক এবং রাজ্যগুলির কাছে পর্যাপ্ত পরিমাণে সার মজুত রয়েছে। এ সত্ত্বেও যদি চলতি খরিফ মরশুমে অতিরিক্ত সারের চাহিদা দেখা দেয়, তা হলে চাহিদা মেটাতে দ্রুত সার সরবরাহ করা হবে, যাতে কৃষকদের কাছে সময় মতো ইউরিয়া পৌঁছে দেওয়া যায়।
(CG/BD/SB
প্রধানমন্ত্রীরদপ্তর
কুম্ভে আগত বিশ্ব-প্রতিনিধিদের উদ্দেশে প্রধানমন্ত্রীর ভাষণ
নয়াদিল্লি, ২৩ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদী আজ  দিল্লির প্রবাসী ভারতীয় কেন্দ্রে ইন্ডিয়ান কাউন্সিল ফর কালচারাল রিলেশন্স  আয়োজিত এক বিশেষ অনুষ্ঠানে প্রয়াগরাজের কুম্ভ মেলায় অংশগ্রহণকারী ১৮৮টি দেশের প্রতিনিধিদের উদ্দেশে ভাষণ দেন। এই উপলক্ষে আগত প্রতিনিধিদের সংবর্ধনা জানানো হয়।
প্রধানমন্ত্রী শ্রী মোদী এবং বিদেশ মন্ত্রী শ্রীমতী সুষমা স্বরাজ ঐ প্রতিনিধিদের সঙ্গে এক ঐতিহাসিক গ্রুপ ছবিতে সামিল হন।
প্রতিনিধিদের উদ্দেশে ভাষণে প্রধানমন্ত্রী বলেন, তাঁদের সঙ্গে মিলিত হতে পেরে তিনি আনন্দ বোধ করছেন। তিনি আরও বলেন, কুম্ভ মেলায় না এলে এই মেলার মহান ঐতিহ্য যথাযথ উপলব্ধি করা অসম্ভব। হাজার বছর ধরে অবিচ্ছিন্নভাবে মহান এই ঐতিহ্য ধারার মতো বয়ে চলেছে।
প্রধানমন্ত্রী বলেন, কুম্ভ মেলা সামাজিক সংস্কার এবং আধ্যাত্মিকতার এক উজ্জ্বল মেলবন্ধন। এই মেলা ভবিষ্যৎ পরিকল্পনা রচনা এবং অগ্রগতির ওপর নজর রাখার ক্ষেত্রে আধ্যাত্মিক গুরু এবং সমাজ সংস্কারকদের কাছে আলাপ-আলোচনার মঞ্চ হয়ে উঠেছে।
কুম্ভ মেলায় আস্থা, আধ্যাত্মিকতা ও সাংস্কৃতিক চেতনা বোধের সঙ্গেই আধুনিকতা ও প্রযুক্তির মেলবন্ধনের প্রয়াস নেওয়া হচ্ছে বলে মন্তব্য করে শ্রী মোদী বলেন, সারা বিশ্ব ভারতকে এবার আধুনিকতার পাশাপাশি, তার সমৃদ্ধ ঐতিহ্যের জন্যও মান্যতা দেবে। বিশ্বের বিভিন্ন দেশ থেকে আগত প্রতিনিধিদের ধন্যবাদ জানিয়ে প্রধানমন্ত্রী বলেন, কুম্ভ মেলার সাফল্যের ক্ষেত্রে তাঁদের অংশগ্রহণও অত্যন্ত গুরুত্বপূর্ণ।
প্রধানমন্ত্রী, ভারতীয় সংসদীয় নির্বাচনকে “গণতন্ত্রের কুম্ভ” হিসেবে বর্ণনা করেন। তিনি বলেন, কুম্ভ মেলার মতো সম্পূর্ণ নিরপেক্ষতা সমেত ভারতীয় সংসদীয় নির্বাচনেও বৃহত্তর অর্থে সমগ্র বিশ্বের কাছে প্রেরণার উৎস হয়ে উঠতে পারে। তিনি সমগ্র বিশ্ববাসীকে ভারতের সংসদীয় নির্বাচন প্রত্যক্ষ করার কথাও বলেন।
SSS/BD/DM
(Visitor Counter : 138
অসামরিকবিমানপরিবহণমন্ত্রক
ভারতীয় বিমানবন্দর কর্তৃপক্ষ কিষাণগড় বিমানবন্দরে গগণ-ভিত্তিক এলপিভি পদ্ধতির সফল পরীক্ষা চালিয়েছে
নয়াদিল্লি, ২৮ এপ্রিল, ২০২২
ভারতীয় বিমানবন্দর কর্তৃপক্ষ আজ রাজস্থানের কিষাণগড় বিমানবন্দরে গগণ-ভিত্তিক এলপিভি পদ্ধতির সফল পরীক্ষা চালিয়েছে। ভারতের অসামরিক বিমান পরিবহণ ক্ষেত্রের ইতিহাসে সফল এই পরীক্ষা এক গুরুত্বপূর্ণ মাইলফলক ও অনন্য কৃতিত্ব। এশীয় প্রশান্ত মহাসাগরীয় অঞ্চলে ভারতই প্রথম দেশ, যা এই অনন্য কৃতিত্ব অর্জন করেছে। এলপিভি বা লোকালাইজার পারফরম্যান্স উইথ ভার্টিকাল গাইডেন্স এমন এক ব্যবস্থা, যা বিমানগুলিকে ভূ-পৃষ্ঠে দিক-নির্দেশক পরিকাঠামোর প্রয়োজনীয়তা ছাড়াই সঠিক দিশা অনুসরণে সাহায্য করবে। ভূ-পৃষ্ঠে বিমানগুলির দিক-নির্দেশক এই ব্যবস্থা জিপিএস এবং গগণ জিও স্টেশনারি স্যাটেলাইটের উপর নির্ভর করে পরিচালিত হবে।
উল্লেখ করা যেতে পারে, গগণ বা জিপিএস-নির্ভর দিক-নির্দেশক ব্যবস্থাটি যৌথভাবে উদ্ভাবন করেছে ভারতীয় বিমানবন্দর কর্তৃপক্ষ এবং ইসরো। ভারত ও প্রতিবেশী দেশগুলির জন্য গ্রীষ্মপ্রধান অঞ্চলে এটি এ ধরনের প্রথম ব্যবস্থা। অসামরিক বিমান পরিবহণ সংক্রান্ত মহা-নির্দেশক ২০১৫ সালে গগণ ব্যবস্থা প্রয়োগের স্বীকৃতি দেয়। বিশ্বে মহাকাশ-ভিত্তিক দিক-নির্দেশক ব্যবস্থা কেবল ৪টি দেশের কাছে রয়েছে। ভারতও এই ব্যবস্থা উদ্ভাবন করে মার্কিন যুক্তরাষ্ট্র, জাপান ও ইউরোপীয় দেশগুলির সঙ্গে এক তালিকায় এসেছে। ইতিমধ্যেই ইন্ডিগো বিমান সংস্থা তার এটিআর শ্রেণীর বিমানগুলির জন্য গগণ পরিষেবা ব্যবহার করছে। আজ কিষাণগড় বিমানবন্দরে গগণ এলপিভি ব্যবস্থার পরীক্ষার সময় ডিজিসিএ – এর আধিকারিকরা উপস্থিত ছিলেন। ডিজিসিএ – এর কাছ থেকে চূড়ান্ত অনুমোদন পওয়ার পর এই ব্যবস্থা বাণিজ্যিক বিমানগুলির ক্ষেত্রেও কাজে লাগানো হবে।
CG/BD/SB
(Visitor Counter : 110
প্রতিরক্ষামন্ত্রক
প্রেস বিজ্ঞপ্তি
নতুন দিল্লি, ১৩ই ফেব্রুয়ারী, ২০২১
জাতীয় নিরাপত্তা উপদেষ্টা শ্রী অজিত ডোভাল, বেঙ্গল ইঞ্জিনিয়ারিং গ্রুপ অ্যান্ড সেন্টার রুরকিতে হকির চ্যাম্পিয়ানশিপের ডোভাল ট্রফি বিজয়ী দলের হাতে তুলে দিয়েছেন। তাঁর বাবা মেজর গুণানন্দ ডোভালের নামাঙ্কিত এই ট্রফি। মেজর ডোভাল ছিলেন হকি খেলোয়াড়, যিনি বেঙ্গল সাপার্স দলের হয়ে খেলেছেন। শ্রী ডোভাল জানান, বেঙ্গল সাপার্স সেনাবাহিনীতে সব থেকে পুরানো রেজিমেন্ট। তিনি জানিয়েছেন, দেশের জন্য বেঙ্গল সাপার্স বিভিন্ন সময়ে যে সাফল্য রেখে গেছে, তাকে এগিয়ে নিয়ে যেতে যুব সম্প্রদায়কে তৎপর হতে হবে। শ্রী ডোভাল, শহীদদের স্মৃতির প্রতি শ্রদ্ধা জানাতে স্মৃতি সৌধে গিয়ে পুষ্পার্ঘ্য নিবেদন করেন।